**ZAPISNIK**

**sa 30. sjednice Školskog odbora OŠ Čista Velika**

30. sjednica Školskog odbora OŠ Čista Velika (u daljnjem tekstu: Školski odbor) održana je 16. rujna 2016. godine u prostorijama OŠ Čista Velika, u Čistoj Velikoj s početkom u 09:20 sati.

Sjednici su nazočni: Andrijana Šunjara, predsjednica Školskog odbora; Magdalena Biluš, Neven Storić i Ante Škarić, članovi; Marijan Belamarić, ravnatelj; Silvio Šoda, tajnik škole.

Nisu nazočni: Šime Šunjerga, Ante Tabula i Daniel Storić

Za zapisničara je postavljen Silvio Šoda.

Predsjednica Školskog odbora je otvorila sjednicu, pozdravila nazočne članove i konstatirala da je broj članova dovoljan za pravovaljano održavanje sjednice i glasanje po pojedinim točkama.

Predložen je i usvojen slijedeći:

**DNEVNI RED:**

1. Usvajanje zapisnika sa 29. sjednice
2. Prethodna suglasnost Školskog odbora za produljenje ugovora učiteljici glazbene kulture na određeno nepuno radno vrijeme do povratka djelatnice sa bolovanja (najdulje do 45 dana)
3. Prethodna suglasnost Školskog odbora za produljenje ugovora učitelju fizike na određeno nepuno radno vrijeme do dobivanja suglasnosti Ureda državne uprave te zapošljavanja na temelju natječaja ili drugi propisani način (najdulje do 45 dana)
4. Utvrđivanje visine cijene učeničke marende za školsku godinu 2016./2017.
5. Izvješće o radu ŠSD Čista Velika za školsku godinu 2015./2016.
6. Imenovanje voditelja ŠSD Čista Velika za školsku godinu 2016./2017,
7. Razno

***Ad.1****.* Na zapisnik sa 29. sjednice nitko od nazočnih članova nije imao primjedbe te je isti jednoglasno usvojen.

***Ad.2.*** Zbog bolovanja učiteljice glazbene kulture Mateje Šeneta Skračić, ravnatelj je 05. rujna 2016. na zakonski rok od 15. dana primio Teu Slavicu, te prijavio potrebu za radnikom Uredu državne uprave. S obzirom da do isteka roka od 15. dana nije došlo nikakvo očitovanje, ravnatelj je od Školskog odbora zatražio suglasnost za produljenjem ugovora o radu Tei Slavica do povratka djelatnice sa bolovanja, a najdulje do 45. dana. Školski odbor je jednoglasno prihvatio prijedlog ravnatelja.

**ZAKLJUČAK**

1. **Daje se suglasnost ravnatelju za produljenje ugovora Tei Slavica do 45. dana (03. studenog 2016.)**

***Ad.3.*** Na upražnjeno radno mjesto učitelja fizike ravnatelj ravnatelj je 30. kolovza 2016. na zakonski rok od 15. dana primio Barislava Poparić Grgasa, te prijavio potrebu za radnikom Uredu državne uprave. S obzirom da do isteka roka od 15. dana nije došlo nikakvo očitovanje, ravnatelj je od Školskog odbora zatražio suglasnost za produljenjem ugovora o radu Barislavu Poparić Grgasu do dobivanja suglasnosti Ureda državne uprave te zapošljavanja na temelju natječaja ili na neki od drugih načina propisanih zakonom, a najdulje do 45 dana. Školski odbor je jednoglasno prihvatio prijedlog ravnatelja.

**ZAKLJUČAK**

1. **Daje se suglasnost ravnatelju za produljenje ugovora Barislavu Poparić Grgasu do 45. dana (28. listopada 2016.)**

***Ad.4.*** Ravnatelj je članovima Školskog odbora rekao da je na temelju prikupljene ponude za učeničke marende za šk.god. 2016./2017. tvrtke Krešimir d.o.o. formirana cijena od 6 kuna po nastavnom danu, što je cijena istovjetna prošlogodišnjoj. Cijenu marende je prihvatilo i Vijeće roditelja na svojoj sjednici. Članovi Školskog odbora su jednoglasno prihvatili prijedlog ravnatelja.

**ZAKLJUČAK**

1. **Utvrđuje se cijena marende za šk.god. 2016./2017. u iznosu od 6 kuna po nastavnom danu**

***Ad.5.*** Voditeljica ŠSD Čista Velika Antonija Živković Radnić, dostavila je Školskom odboru pisano izvješće o radu ŠSD-a u prošloj školskoj godini. Članovi Školskog odbora su jednoglasno usvojili izvješće o radu ŠSD u šk.god. 2015./2016., te je izvješće postalo sastavni dio Zapisnika sa 30. sjednice.

**ZAKLJUČAK**

1. **Usvaja se izvješće voditeljice ŠSD Čista Velika za šk.god. 2015./2016.**

***Ad.6.*** Ravnatelj je Školskom odboru predložio da za voditeljicu ŠSD Čista Velika za šk.god. 2016./2017. imenuju učiteljicu TZK Antoniju Živković Radnić. Članovi Školskog odbora su jednoglasno prihvatili prijedlog ravnatelja.

**ZAKLJUČAK**

1. **Imenuje se Antonija Živković Radnić, voditeljicom ŠSD Čista Velika za školsku godinu 2016./2017.**

***Ad.7.*** Pod točkom *Razno* ravnatelj se osvrnuo na probleme sa prijevozom učenika koji se pojavljuju od samog početka školske godine, a koji se javljaju zbog tog što koncesionar za autoprijevoz „Autotransport Šibenik“ ima dotrajali autopark koji se uslijed lošeg održavanja konstantno kvari.

Sjednica je završila u 09:50.

**Zapisničar: Predsjednica ŠO:**

**\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_**

Silvio Šoda Andrijana Šunjara

**KLASA:** 003-06/16-01/03

**URBROJ:** 2182/1-12/1-6-16-2

U Čistoj Velikoj, 16. 09. 2016.